cy en en en en cy cy cy cy cy cy cy cy cy cy en cy en en cy cy en cy cy en cy en cy en cy cy cy en cy cy cy cy en cy cy cy cy cy cy cy en cy cy cy en es cy de en de de cy en cy en cy cy cy cy en cy en cy cy en en fr cy fr nb nb cy en en en en ca cy pl
Mabwysiadau: Canllaw cam wrth gam - IRM Cymru IRM Cymru
A A Cymraeg | English
Ynglŷn â Mecanwaith Adolygu Annibynnol Cymru
Mabwysiadu: Sut i wneud cais
Maethu: Sut i wneud cais
Datgelu cofnodion mabwysiadu: Canllaw cam wrth gam
Back to CiW website
Mabwysiadau: Canllaw cam wrth gam
Bydd eich asiantaeth fabwysiadu’n talu cost yr adolygiad, er y bydd disgwyl i chi dalu eich costau teithio a chostau eraill eich hun.
Pan fyddwn ni’n derbyn eich cais, y dylid ei wneud yn ysgrifenedig o fewn 40 diwrnod i dderbyn y llythyr gan eich asiantaeth yn rhoi gwybod i chi am y dyfarniad cymhwyster, a dylid cynnwys y sail dros wneud y cais ynddo, byddwn wedyn yn nodi’r panel mwyaf addas ar gyfer ystyried eich achos. Fe wnawn ni hyn drwy ystyried a ydych am fabwysiadu plentyn o dramor ac achosion eraill sydd angen eu gwrando.
Fe geisiwn gadw eich pellter teithio yn rhesymol. Byddwn yn rhoi gwybod i chi am ddyddiad, amser a lleoliad cyfarfod y panel adolygu gan roi o leiaf un mis o rybudd i chi. Os nad yw’r dyddiad yn gyfleus, gallwch ofyn am ddyddiad hwyrach. Os hoffech deithio i leoliad arall, trafodwch hyn gyda ni, ond cofiwch na ellir talu unrhyw gostau na chostau teithio.
Mae IRM yn gofyn am yr holl wybodaeth gan yr asiantaeth fabwysiadu.
Mae IRM yn gofyn am eich caniatâd i ddatgelu’r holl bapurau gan gynnwys gwybodaeth feddygol. Nid yw hyn yn cynnwys cofnodion y panel gwreiddiol rhag dylanwadu ar y Panel Adolygu. Ond, bydd y Panel Adolygu’n cael gwybod am y rhesymau dros y panel gwreiddiol ac argymhelliad y sawl sy’n gwneud y penderfyniad i beidio â chymeradwyo.
Cewch wybod erbyn pa ddyddiad y bydd angen cyflwyno unrhyw wybodaeth ychwanegol. Mae hyn cyn i’r holl bapurau gael eu hanfon at aelodau’r panel.
Efallai y bydd Rheolwr Cytundeb IRM hefyd yn gofyn am wybodaeth ychwanegol naill ai gennych chi neu’r asiantaeth. Bydd cynghorydd cyfreithiol a chynghorydd meddygol ar gael i’r Panel Adolygu yng nghyfarfod y panel, os oes angen. Efallai y bydd y cynghorydd meddygol yn gofyn am wybodaeth ychwanegol hefyd i’w cynorthwyo gyda’r adroddiad. Caiff yr wybodaeth i gyd ei hystyried wedyn gan y panel adolygu.
Byddwch yn derbyn copi o’r papurau a gyflwynwyd i’r panel gwreiddiol. Anfonir copïau o’r wybodaeth ychwanegol a ddarparwyd gennych chi neu gan yr asiantaeth at y parti arall cyn cyfarfod y panel, ac eithrio unrhyw wybodaeth gyfrinachol gan drydydd parti na ellir ei rannu gyda chi.
Paratoi at gyfarfod y Panel Adolygu
Pan fyddwch wedi eich gwahodd i fynychu’r cyfarfod, cewch fynd gyda phartner, os oes gennych un. Dewis arall fyddai i chi fynd â ffrind gyda chi. Rôl y ffrind yw bod yn gefn i chi; ni all ef neu hi siarad ar eich rhan na bod yn eiriolwr drosoch. Bydd y cyfarfod yn eithaf anffurfiol. Os oes gennych nam corfforol, synhwyraidd neu ddysgu neu os nad yw Saesneg yn iaith gyntaf i chi, cewch ddod â chyfieithydd neu gynorthwyydd gyda chi yn ogystal â ffrind. Sylwer na allwn ni dalu unrhyw gostau i chi nac i unrhyw ffrind neu gyfieithydd am fynychu’r cyfarfod.
Dysgu mwy am y Panel Adolygu
Caiff eich asiantaeth fabwysiadu wahoddiad i anfon cynrychiolydd i gyfarfod y Panel Adolygu. Eu penderfyniad nhw, wrth gwrs, fydd dewis pwy fydd yn mynychu, ond disgwyliwn iddynt anfon rhywun fydd yn gallu ateb cwestiynau’r panel adolygu.
Cyfarfod y Panel Adolygu
Bydd cynghorydd proffesiynol i’r panel adolygu fydd yn gallu cynnig cyngor ar ddeddfu, canllawiau ac ymchwil i sicrhau fod pob mater perthnasol wedi eu hystyried a’r gweithdrefnau cywir wedi eu dilyn. Bydd Ysgrifennydd y Panel yno i gadw cofnodion y cyfarfod. Ni fydd Ysgrifennydd y Panel, y Cynghorydd Proffesiynol nac unrhyw Gynghorydd Cyfreithiol yn cymryd rhan yn nhrafodaethau’r Panel Adolygu nac yn rhan o ffurfio argymhelliad y panel adolygu.
Unwaith y bydd aelodau’r panel wedi trafod y gwaith papur, byddant yn penderfynu ar y cwestiynau y maen nhw am eu gofyn i chi neu i gynrychiolwyr yr asiantaeth. Caiff pob un ohonoch eich gwahodd i mewn gyda’ch gilydd a chewch y cyfle i wneud eich sylwadau ac ateb cwestiynau.
Cewch eich gwahodd i nodi eich achos a rhoi eich rhesymau dros anghytuno gyda’r dyfarniad cymhwyso. Bydd aelodau’r panel adolygu’n gallu gofyn cwestiynau i chi.
Efallai y byddant angen gweld cynrychiolwyr y darparwr ar wahân os oes ganddynt gwestiynau’n ymwneud â gwybodaeth trydydd parti cyfrinachol.
Yn yr achos hwnnw, gofynnir i chi aros yn yr ystafell aros tra bydd y panel yn trafod yr achos. Efallai y bydd y Panel Adolygu am eich galw yn ol i egluro unrhyw bwynt gyda’r naill ochr neu’r llall a phan fyddant yn siŵr bod yr holl wybodaeth ganddynt, byddant yn rhoi gwybod i chi y cewch fynd. Efallai y bydd angen i chi aros am hyd at ddwy awr.
Bydd y panel yn gorffen eu trafodaethau ac yn penderfynu ar argymhelliad.
Ar ôl cyfarfod y Panel Adolygu
Byddwn yn anfon copi atoch o argymhelliad y panel adolygu a’u rhesymau. Anfonir copi o argymhelliad a rhesymau’r panel a set lawn o gofnodion at eich asiantaeth fabwysiadu i’w helpu nhw wrth wneud penderfyniad.
Caiff hwn ei bostio atoch chi o fewn 10 diwrnod gwaith i’r dyddiad y gwneir yr argymhelliad. Bydd eich asiantaeth fabwysiadu’n ysgrifennu atoch wedyn yn rhoi gwybod i chi am ei benderfyniad terfynol.
Os ydych yn parhau i fod yn anhapus gyda phenderfyniad terfynol yr asiantaeth fabwysiadu, nid oes hawl i apelio yn ei erbyn. Os ydych yn dal yn anfodlon, dylech geisio eich cyngor eich hun, er enghraifft, gan gyfreithiwr neu Gyngor ar Bopeth, ynglŷn â pha gamau y gallwch eu cymryd.
Hawlfraint Children in Wales 2018,
Cwmni cyfyngedig drwy warant 654321.
Web design by Teamworks
Ynglŷn â Mecanwaith Adolygu Annibynnol Cymru
Defnydd Cwcis gan irm.cymru